Dakatar da CJN: Matasan Arewa sun goyi bayan Buhari ▷ Legit.ng
Dakatar da CJN: Matasan Arewa sun goyi bayan Buhari
19 days ago 1218 views by Aminu Ibrahim
- Matasan Arewa sun gudanar da zanga-zangan nuna goyon bayansu ga Shugaba Buhari a kan dakatar da Walter Onnoghen
- Matasan sun bayyana cewa wadanda ke neman a mayar da Onnoghen kan mukaminsa makiyan Najeriya ne
- Matasan sun bukaci ayi gaggawar sallamarsa tare da gurfanar da shi a gaban kuliya domin ya fuskanci hukunci laifin da ya aikata
Wata hadakar kungiyoyin arewa a jihar Kaduna sun bayyana goyon bayansu a kan matakin da Shugaba Muhammadu Buhari ya yi na dakatar da Alkalin Alkalan Najeriya, Walter Onnoghen inda har suka bukaci ya yi murabus daga mukaminsa.
Matasan sun fita sunyi zanga-zanga a tituna inda suke nuna rashin amincewarsu da wadanda ke nema a mayar da Alkalin Alkalan a kan mukaminsa.
DUBA WANNAN: Kamfen: APC ta bawa gwamnan da aka tura gidan yari mukami
Masu zanga-zangan sun zaga manyan titunan jihar Kaduna dauke da alluna da takardu masu dauke da sakonni da ke yabawa Shugaba Muhammadu Buhari a kan kokarin da ya ke yi na kawar da rashawa a fannin shari'a kuma suke shawartarsa ya cigaba da dagewa.
A yayin da suke magana da manema labarai, shugabanin kungiyoyin sun ce wadanda ke neman a mayar da Alkalin Alkalan makiyar Najeriya ne, sun kuma gargadi mutane da ke kokarin danganta tsige Onnoghen da kabilanci ko addini.
A cewarsu, Justice Onnoghen ya saba doka ta hanyar kin bayyana wasu kadarorinsa ga Kotun Da'ar Ma'aikata saboda haka ya dace ya yi murabus ne a maimakon ya rika kaiwa da komowa a kotu.
Matasan sun ce dakatar da CJN shine mataki na farko kuma suka bukaci ayi gaggawar sallamarsa tare da gurfanar da shi a kotu ya domin ya gurbi abinda ya shuka.
Airtel family and friends code Application letter Kemi Adeosun MTN true talk
Ban ce lallai a zabe ni ba, Buhari ya shawarci al'umma kan zaben 2019